《答郎涣》
宋代·李复

萧生陆沉自信笃，白首抱关羞碌碌。
尔期速售恥干时，行为徒涉惭濡足。
鸿飞冥冥凌高秋，南来亦有稻梁谋。
无言尽恋江湖乐，未肯相随腐鼠求。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。